  Анжелика Тихонова корреспондент Матысь шутэтскон нуналъёсы, 7-8 шуркынмонэ, Удмуртиын дырын-дырын зор-кот усьылоз. Со сярысь элькунысь Гидрометцентрлэн пресс-службаез ивортӥз. Шутэтскон нуналъёсы но вуоно арня кутсконын циклон кузёяськоз. Шутэтскон нуналъёсы дырын-дырын зороз, инытосын лымыен суро. Уйин температура -2…+3 градус нуназе 0…+5 градус луоз Удмуртиысь Гидрометцентрлэн пресс-службаез   8-тӥ шуркынмонэ нуназе, озьы ик 9-тӥ шуркынмонэ потон уе тӧл секундскын 15-17 метре кужмоялляса пельтоз. Вуоно арня кутсконын температура лэзькыны кутскоз. Куазез эскерисьёслэн чакламзыя, арня шорлы уйин -2…-7 градусозь кезьыт кариськоз, нуназе – 0…-5 градус возиськоз. Сюресъёс вылын йӧвалег луоз. Тегъёс: Ижкар Гидрометцентр Удмуртия куазь инкуазь сӥзьыл  